
Előkészítette: Kontra Lajos irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) kormányrendelet 49. § (3a) bekezdése alapján tárgyévre vonatkozóan a helyi önkormányzat felügyelete alá tartozó költségvetési szervekre is tekintettel Éves összefoglaló ellenőrzési jelentést kell készíteni, és a zárszámadási rendelettervezettel egyidejűleg a tárgyévet követően a Képviselő-testület elé kell terjeszteni jóváhagyására.

A feladatellátásáról, az Éves összefoglaló ellenőrzési jelentést a minisztérium Módszertani Útmutatójában foglaltak, valamint a jogszabályban előírtak alapján kell elkészíteni.

Az Éves összefoglaló ellenőrzési jelentés értékelést ad a működő belső ellenőrzési rendszerről, így a jelentésben összefoglalásra kerül a belső ellenőrzés által végzett tevékenység bemutatása – a feladatok teljesítésének értékelése, az ellenőrzése személyi, tárgyi feltételei, a tevékenységet elősegítő és akadályozó tényezők, az ellenőrzés fontosabb megállapítási, következtetései és javaslatai -, valamint a belső ellenőrzés által tett megállapítások és javaslatok felsorolása, az intézkedési tervek megvalósítása, a megállapítások és javaslatok hasznosulásának tapasztalatai. Tartalmazza továbbá a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatokat. 

Kérem a Tisztelt Képviselő-testületet, hogy az alábbi határozati javaslatot szíveskedjen elfogadni.


Határozati javaslat:

Martfű Város Önkormányzata Képviselő-testületének
……./2019. (……..) határozata

a belső ellenőrző tevékenységről

Martfű Város Önkormányzatának Képviselő-testülete megtárgyalta a belső ellenőrzési tevékenységéről szóló beszámolót, és azt a határozat melléklete szerint jóváhagyja.
,
Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Martfűi Polgármesteri Hivatal Pénzügyi. és Adóügyi Iroda helyben
4. Irattár

Martfű, 2019. május 20.

Szász Éva 
jegyző 
Látta:	 

Dr. Papp Antal
polgármester

